Colón
Store norske leksikon,Geografi,Verdens geografi,Nord- og Mellom-Amerika,Panamas geografi
Colón er en havneby i Panama ved Det karibiske hav, nær Panamakanalens nordlige innløp. Byen har 78 000 innbyggere (INEC, 2010), og utgjør hovedstaden i provinsen med samme navn.
Historie Byen ble grunnlagt i 1852 i forbindelse med byggingen av jernbanen over Panamaeidet. Den het først Aspinwall, men ble omdøpt til Colón i 1890 til ære for Kristoffer Columbus ('Colón' er den spanske varianten av 'Columbus'). Colón var tidligere omsluttet av, men ikke en del av, Kanalsonen. I 1953 ble Colón erklært som frihandelssone, og byen opplevde sin storhetstid dette tiåret.I dag er byen preget av manglende vedlikehold, kriminalitet og fattigdom. Befolkningen består hovedsakelig av etterkommere av arbeidere fra britisk Vestindia, som ble importert i forbindelse med byggingen av kanalen. Les mer i Store norske leksikon Panamas geografi Panamas historie